CELEX: 32013D0254
Language: mt
Date: 2013-05-24 00:00:00
Title: 2013/254/CFSP: Deċiżjoni tal-Kumitat Politiku u ta’ Sigurtà EUBAM Libya/1/2013 tal- 24 ta’ Mejju 2013 dwar il-ħatra tal-Kap tal-Missjoni tal-Unjoni Ewropea ta’ Assistenza għall-Ġestjoni Integrata tal-Fruntieri fil-Libja (EUBAM Libya)

1.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 147/13
            
         DEĊIŻJONI TAL-KUMITAT POLITIKU U TA’ SIGURTÀ EUBAM LIBYA/1/2013
   tal-24 ta’ Mejju 2013
   dwar il-ħatra tal-Kap tal-Missjoni tal-Unjoni Ewropea ta’ Assistenza għall-Ġestjoni Integrata tal-Fruntieri fil-Libja (EUBAM Libya)
   (2013/254/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea, u b’mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2013/233/PESK tat-22 ta’ Mejju 2013 dwar il-Missjoni tal-Unjoni Ewropea ta’ Assistenza għall-Ġestjoni Integrata tal-Fruntieri fil-Libja (EUBAM Libya) (1), u b’mod partikolari l-Artikolu 9(1) tagħha,
   Billi:
   
               (1)
            
            
               Taħt l-Artikolu 9(1) tad-Deċiżjoni 2013/233/PESK, il-Kumitat Politiku u ta’ Sigurtà (KPS) huwa awtorizzat, f’konformità mal-Artikolu 38 tat-Trattat, sabiex jieħu d-deċiżjonijiet rilevanti għall-fini tal-kontroll politiku u tat-tmexxija strateġika tal-EUBAM Libya, inkluża d-deċiżjoni li jinħatar Kap tal-Missjoni.
            
         
               (2)
            
            
               Fit-22 ta’ Marzu 2013, il-KPS approva l-proposta tar-Rappreżentant Għoli tal-Unjoni għall-Affarijiet Barranin u l-Politika ta’ Sigurtà, datata 18 ta’ Marzu 2013, dwar il-ħatra tal-Kurunell Antti Juhani HARTIKAINEN, u talbu, bħala Kap tal-Missjoni futur propost, biex jassisti lill-Kmandant tal-Operazzjonijiet Ċivili għall-finijiet tal-ippjanar li qiegħed isir,
            
         ADOTTA DIN ID-DEĊIŻJONI:
   Artikolu 1
   Il-Kurunell Antti Juhani HARTIKAINEN huwa b’dan maħtur Kap tal-Missjoni tal-Unjoni Ewropea ta’ Assistenza għall-Ġestjoni Integrata tal-Fruntieri fil-Libja (EUBAM Libya) għall-perijodu mit-22 ta’ Mejju 2013 sal-21 ta’ Mejju 2014.
   Artikolu 2
   Din id-Deċiżjoni għandha tidħol fis-seħħ fit-22 ta’ Mejju 2013.
   
      Magħmul fi Brussell, l-24 ta’ Mejju 2013.
      
         
            Għall-Kumitat Politiku u ta’ Sigurtà
         
         
            Il-President
         
         O. SKOOG
      
   
   
      (1)  ĠU L 138, 24.5.2013, p. 15.